wickkiey/tamil-wikipedia-chunked huggingface dataset:
# அசன் அசுகாரி

## படைப்புகள்

*1942 ஆம் ஆண்டில் மேரி பெஹ்தரின் நாஸ்ம்* என்பதனை வெளியிட்டார். பின்னர் *ரியாசத் அவுர் இன்கிலாப்* எனும் நூலினை எழுதினார். அந்த நூல் விளாடிமிர் லெனினின் தெ ஸ்டேட் அண்ட் தெ ரெவோல்யூசன் எனும் நூலின் மொழிபெயர்ப்பு ஆகும். 1943 ஆம் ஆண்டில் *ஜசீரி* மற்றும் *மேரா பெஹ்தரின் அப்சனா* எனும் சிறுகதைத் தொகுப்புகளை எழுதினார்.*1947 ஆம் ஆண்டில் கியாமத் ஹாம் ரிகாப் அயே நா ஆயே* எனும் புதினத் தொகுப்பினையும் 1948 இல் *அக்ரி* எனும் மொழிபெயர்ப்பினையும் வெளியிட்டார். 1953 ஆம் ஆண்டில் சுர்க் ஓ சியா எனும் விமர்சனக் கட்டுரைகளை எழுதினார். மேலும் 1967 இல் *சீதார யா பட்பன் மற்றும் வக் கி ராகினி* ஆகிய விமர்சனக் கட்டுரைகளை எழுதினார்.
# அசன் அசுகாரி

## இறப்பு

மாரடைப்பு காரணமாக, தனது 57 ஆம் வயதில், ஜனவரி 18, 1978 அன்று காலமானார். கராச்சியின் தாருல் உலம் கல்லறையில் முப்தி முஹம்மது ஷாஃபிக்கு அடுத்ததாக இவரின் உடல் அடக்கம் செய்யப்பட்டது. தனது வாழ்நாளின் இறுதி நாட்களில் இவர் குர் ஆனை ஆங்கிலத்தில் மொழிபெயர்த்துக் கொண்டிருந்தார். இவரின் இறுதிச் சடங்ககுகள் அனைத்தும் முப்தி முஹம்மது தாகி உஸ்மானி தலைமையில் நடைபெற்றது.
# நியா தேசிய பூங்கா

இந்தச் சுண்ணாம்புக் குகை (*Limestone Cave*) ஒரு தொல்பொருள் தளமாக விளங்குகிறது. இந்தக் குகை மலேசியாவின் மிகப் பெரிய குகை; அதே வேளையில் மலேசியாவிலேயே மிகப் பழமையான குகையாகும்.  
உலகின் மிகப்பெரிய சுண்ணாம்புக் குகைகளில் ஒன்றாகக் கருதப் படுகிறது. நியா குகையின் சுற்றுப் பகுதிகள் சரவாக் அருங்காட்சியகத்தின் (*Sarawak State Museum*) அதிகாரத்தின் கீழ் ஒரு வரலாற்றுத் தளமாக அறிவிக்கப்பட்டு உள்ளது.
# நியா தேசிய பூங்கா

## பொது

ஆஸ்திரேலிய மானுடவியலாளர் டேரன் குர்னோ (*Daren Curnoe*) என்பவரின் தலைமையில் ஓர் ஆய்வாளர் குழு நியமிக்கப்பட்டது. அந்த ஆய்வாளர் குழுவினர், நியா குகையில் பண்டைய மனித எலும்புக் கூடுகள் மற்றும் மண்டை ஓடுகளின் கண்டுபிடிப்புகளை ஆய்வு செய்தார்கள்.  
அந்த மண்டை ஓடுகள் 40,000 ஆண்டுகள் பழமையானவை. அந்த மண்டை ஓடுகள் அங்கு வாழும் இபான் மக்களின் மண்டை ஓடுகளுடன் ஒரே மாதிரியான ஒற்றுமைகள் கொண்டவையாக உள்ளன..
# நியா தேசிய பூங்கா

## வரலாறு

ஆல்பிரட் ரசல் வாலஸ் (*Alfred Russel Wallace*) என்பவர் சிமுஞ்சான்மாவட்டத்தில் (*Simunjan District*) சுரங்க பொறியியலாளர் ராபர்ட் கோல்சன் (*Robert Coulson*) என்பவருடன் எட்டு மாதங்கள் தங்கியிருந்து, வடக்கு சரவாக் பகுதியில் உள்ள கனிமப் பொருட்களை ஆராய்ந்தார்.  
சரவாக்கில் உள்ள பல குகைகளில் எலும்புகளைக் கண்டுபிடிப்பது குறித்து கோல்சன் பின்னர் வாலஸுக்கு எழுதினார். மேலதிக விசாரணையில், கேள்விக்குரிய ஒரு குகை, சரவாக் மற்றும் புரூணைக்கு இடையே உள்ள ஒரு மலையில் அமைந்து உள்ளது என்பதை வாலஸ் அறிந்து கொண்டார்.
# நியா தேசிய பூங்கா

## வரலாறு

### 32 குகைகள் கண்டுபிடிப்பு

1864-அம் ஆண்டு மே மாதம் சரவாக் பிரித்தானிய தூதரான ஜி.ஜே. ரிக்கெட்ஸ் (*G. J. Ricketts*) என்பவர் ஆய்வுப் பணிகளை மேற்கொள்ள நியமிக்கப்பட்டார். ரிக்கெட்ஸ் நீண்ட காலம் பதவியில் நீடிக்கவில்லை. அவருக்குப் பின்னர் ஆல்பிரட் ஹார்ட் எவரெட் (*Alfred Hart Everett*) என்பவர் அந்த ஆய்வுப் பணிகளை மேற்கொள்ளத் தேர்வு செய்யப் பட்டார்.  
மலேசியாவின் மிரி அருகே உள்ள நியா, சுபிஸ் (*Niah/Subis*) பகுதிகள்; மற்றும் கூச்சிங் தெற்குப் பகுதியில் மூன்று இடங்களில், 32 குகைகள் இருப்பதாகக் கண்டுபிடித்தார்.  
2010 மற்றும் 2019-ஆம் ஆண்டுகளில், யுனெஸ்கோவின் உலக பாரம்பரிய களம் (*UNESCO's World Heritage Site*) தலைப்பிற்கு இந்த நியா தேசியப் பூங்கா பரிந்துரைக்கப்பட்டது.
# நியா தேசிய பூங்கா

## நிலவியல்

நியா குகைகள் **குனோங் சுபிஸ்** (மலாய்: *Gunung Subis*; ஆங்கிலம்: *Mount Subis*) என்ற சுண்ணாம்பு மலையின் வடக்கு விளிம்பில் அமைந்துள்ளது. இதன் நுழைவாயில் குகையின் மேற்கு வாயிலாக அமைந்துள்ளது.  
இந்த இடம் தென் சீனக் கடலில் இருந்து 15 கி.மீ தொலைவிலும், கடல் மட்டத்திலிருந்து 50 மீ உயரத்திலும் உள்ளது. நியா குகைகளின் மேற்கு பகுதி 150 மீ அகலமும் 75 மீ உயரமும் கொண்டது.
# நியா தேசிய பூங்கா

## தொல்பொருளியல்

இந்தக் குகைகள் வரலாற்றுக்கு முந்தைய காலத்தில் இருந்து கற்கால, சீன சங்-சகாப்தம் மற்றும் மிக சமீபத்திய காலங்கள் வரை வெவ்வேறு காலங்களில் மனிதர்களால் பயன்படுத்தப்பட்டுள்ளன. சரவாக் அருங்காட்சியகம் 1954-ஆம் ஆண்டில் இந்தக் குகைகளில் முறையான தொல்பொருள் பணிகளைத் தொடங்கியது.  
இந்த குகை ஒரு முக்கியமான வரலாற்றுக்கு முந்தைய இடமாகும். இங்கு 40,000 ஆண்டுகளுக்கு முன்பு இருந்த மனித எச்சங்கள் கண்டுபிடிக்கப்பட்டுள்ளன. கிழக்கு மலேசியாவில் பதிவு செய்யப்பட்ட மிகப் பழமையான மனித குடியேற்றம் இதுவாகும். 2006 ஆம் ஆண்டில் வெளியிடப்பட்ட மிகச் சமீபத்திய ஆய்வுகள், நியா குகைகளில் முதல் மனித செயல்பாட்டிற்கான சான்றுகளைக் காட்டியுள்ளன.
# நியா தேசிய பூங்கா

## தொல்பொருளியல்

### 1,200 ஆண்டுகள் பழமையான பாறை ஓவியங்கள்

34,000 முதல் 46,000 ஆண்டுகளுக்கு முன்பு பழைமையானது என்கிற குறிப்பு ஆய்வில் உள்ளது. மிகப்பெரிய குகைத் தொகுதியின் (*Great Cave*) தென்கிழக்கு முனையிலிருந்து சுமார் 150 மீட்டர் தொலைவில், அதன் சொந்தமான மிகச் சிறிய சுண்ணாம்புக் தொகுதியில் அமைந்துள்ள வண்ணக் குகை (*Painted Cave*), 1,200 ஆண்டுகள் பழமையான பாறை ஓவியங்களைக் கொண்டுள்ளது.  
சபாவில் லகாட் டத்து அருகிலுள்ள மன்சுலி பள்ளத்தாக்கில் (*Mansuli valley*) கண்டெடுக்கப்பட்ட கல் கருவிகளுக்கு தொல்பொருள் ஆராய்ச்சியாளர்கள் மிகவும் முந்தைய தேதியைக் கணித்துள்ளனர், ஆனால் துல்லியமான கால அளவு குறித்த பகுப்பாய்வு இன்னும் வெளியிடப்படவில்லை.
# நியா தேசிய பூங்கா

## தொல்பொருளியல்

### 38,000 ஆண்டுகளுக்கு முந்தைய மனித மண்டை ஓடு

நியா குகையில் காணப்படும் பொருட்களில் ப்ளீஸ்டோசீன் வெட்டுதல் கருவிகள் மற்றும் செதில்கள், கற்கால அச்சுகள், அட்ஜெஸ், மட்பாண்டங்கள், கிளிஞ்சல் நகைகள், படகுகள், பாய்கள், பின்னர் இரும்பு கருவிகள் மற்றும் மட்பாண்டங்கள் மற்றும் கண்ணாடி மணிகள் ஆகியவை இரும்பு யுகத்திற்கு முந்தையவையாக கணக்கெடுக்கப்பட்டு உள்ளன.  
இங்கு, 38,000 ஆண்டுகளுக்கு முன்பு தேதியிட்ட மனித மண்டை ஓடு மிகவும் பிரபலமானதாக உள்ளது. வர்ணம் பூசப்பட்ட குகையில் ஓவியங்கள் மற்றும் மர சவப்பெட்டி, 'மரணக் கப்பல்கள்' போன்றவை உள்ளன.
# நியா தேசிய பூங்கா

## தற்போதைய நடவடிக்கைகள்

இந்த குகைகள் பறவைகளின் கூடு சேகரிப்பு தொழிலுக்கு (*Edible Bird's Nest*) நன்கு அறியப்பட்டவை. இவை சரவாக் நகரின் பிரபலமான சுற்றுலாத் தலமாகும். குகைகளில் கூரையின் ஒவ்வொரு பகுதியும் கூட்டு உழவாரன் பறவைகள் (*Swiftlets*) தங்குமிடங்கள் உள்ளன. அவை தனியாருக்குச் சொந்தமானதாக உள்ளன.  
மற்றும் கூடுகளைச் சேகரிக்க உரிமையாளருக்கு மட்டுமே உரிமை உண்டு. சேகரிப்பு அரை ஆண்டிற்கு ஒரு முறை (பொதுவாக ஜனவரி மற்றும் ஜூன் மாதங்களில்) செய்யப் படுகிறது. பறவைக் கூடுகளைச் சேகரிப்பவர், குகையின் உச்சத்தை அடைவதற்கு, ஒரு கம்பத்தில் நூற்றுக் கணக்கான அடி ஏறி, மெழுகுவர்த்தியின் உதவியால் பறவைக் கூடுகளை எடுக்கிறார்.
# சபர் அலி கான்

**சாபர் அலி கான்** (Zafar Ali Khan 1873– 27 நவம்பர் 1956) ஒரு பாகிஸ்தான் எழுத்தாளர், கவிஞர், மொழிபெயர்ப்பாளர் மற்றும் ஒரு பத்திரிகையாளர் ஆவார். இவர் பிரித்தானிய இந்தியப் பேரரசுக்கு எதிரான பாகிஸ்தான் இயக்கத்தில் முக்கியப் பங்கு வகித்தார். இஸ்லாமிய மத விஞ்ஞானங்களைத் தவிர, பொருளாதாரம், சமூகவியல் மற்றும் அரசியல் ஆகியவற்றின் தற்போதைய கோட்பாடுகளை இவர் நன்கு அறிந்திருந்தார். இவர் உருது பத்திரிகையின் தந்தை என்று கருதப்படுகிறார்.
# சபர் அலி கான்

## ஆரம்ப கால வாழ்க்கை

அந்த நேரத்தில் பிரித்தானிய இந்தியாவின் மாகாணத்தின் ஒரு பகுதியாக இருந்த சியால்கோட் மாவட்டத்தின் பஞ்சாபி ஜன்ஜுவா குடும்பத்தில் ஜாபர் பிறந்தார். குஜ்ரான்வாலா மாவட்டம், வஜிராபாத்தில் உள்ள மிஷன் உயர்நிலைப் பள்ளியில் தனது ஆரம்பக் கல்வியைப் பயின்றார். பாட்டியாலாவிலிருந்து 10 ஆம் வகுப்பு மற்றும் அலிகார் கல்லூரியில் இடைநிலை 12 ஆம் வகுப்பு தேர்ச்சி பெற்றார் . அடுத்து, இவர் ஜம்மு-காஷ்மீர் மாநிலத்தின் தபால் துறையில் பணியாற்றினார். அதே இடத்தில் தான் அவரின் தந்தையும் பணிபுரிந்தார்.பின்னர் மீண்டும் அலிகார் கல்லூரியில் சேர்ந்து பி. ஏ இளங்கலைப் பட்டம் பெற்றார்.
# சபர் அலி கான்

## தொழில்

பட்டம் பெற்ற பிறகு கான் முஸ்லீம் அரசியல் தலைவர் மொஹ்சின்-உல்-முல்கின் செயலாளராக நியமிக்கப்பட்டார். பின்னர் மும்பை சென்றார் . அதன் பின் இவர் டெக்கான் ஹைதராபாத்தில் மொழிபெயர்ப்பாளராக சிறிது காலம் பணியாற்றினார். உள்துறையின் துறைச் செயலாளராக பதவி உயர்வு பெற்றார். ஹைதராபாத்தில் இருந்து திரும்பிய இவர் ஜமீன்தார் எனும் செய்தித்தாளை லாகூரில் தொடங்கினார். இது அவரது தந்தை மலவி சிராஜுதீன் அகமது என்பவரால் நிறுவப்பட்டது.  
1930 களில், இவர் அகமதியா இயக்கத்திற்கு எதிராக எழுதத் தொடங்கினார். அதற்கு எதிர்ப்பு தெரிவிக்கும் வகையில் ஜமீன்தார் செய்தித்தாளில் ஒரு பிரச்சாரத்தை துவங்கினார்.
# சபர் அலி கான்

## கவிதைகள்

இவர் தனது தாய்மொழி பஞ்சாபி மொழிக்குப் பதிலாக உருது மொழியினை எழுதத் தேர்வு செய்தார்.அவரது குழந்தை பருவத்திலேயே இவரின் கவிதை மீதான ஆர்வம் தொடங்கியது. அவரது கவிதைகள் மத மற்றும் அரசியல் உணர்வைக் அடிப்படையாகக் கொண்டு அமைந்திருந்தது. இவர் இசையமைப்பில் தேர்ச்சி பெற்றிருந்தார். *பஹரிஸ்தான் , நிகாரிஸ்தான் மற்றும் சமனிஸ்தான்* ஆகிய கவிதைத் தொக்குப்புகளை வெளியிட்டார்*.* அவரது மற்ற படைப்புகளில் *மார்கா-இ-மஜாப்-ஓ-சயின்ஸ்*, *கல்பா-இ-ரம்*, *சையர்-இ-சுல்மெட்* மற்றும் *ஜங்-இ-ரூஸ்-ஓ-ஜப்பான்* என்ற ஓபரா ஆகியன குறிப்பிடத்தக்கவை ஆகும்.
# சபர் அலி கான்

## நினைவுச் சின்னங்கள்

பஞ்சாபின் சாஹிவாலில் உள்ள பல்நோக்கு அரங்கமான சாஹிவால் அரங்கத்திற்கு இவரது நினைவாக ஜாபர் அலி அரங்கம் என மறுபெயரிடப்பட்டது. இது கால்பந்து மற்றும் துடுப்பாட்ட விளையாட்டுகளுக்கு பயன்படுத்தப்படுகிறது. இந்த அரங்கத்தில் 10,000 பேர் ஒரே நேரத்தில் அமரலாம். பாகிஸ்தான் போஸ்ட் வெளியிட்ட தனது 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல் முத்திரையை வெளியிட்டது.
# சபர் அலி கான்

## இறப்பு

நவம்பர் 27, 1956 அன்று இவர் பஞ்சாபின் வஜிராபாத்தில் காலமானார். அவரது இறுதி சடங்குகளுக்கு அவரது தோழர் முகமது அப்துல் கபூர் ஹசார்வி தலைமை தாங்கினார்.
# சபர் அலி கான்

## புத்தகங்கள்

அவரது குறிப்பிடத்தக்க வெளியீடுகளில் சில:
# சபர் அலி கான்

## புத்தகங்கள்

### மொழிபெயர்ப்பு

*ஜங்கல் பக்* எனும் நூலினை உருது மொழியில் எழுதினார். இது ருட்யார்ட் கிப்ளிங்கின் *ஜங்கிள் புத்தகத்தின்* ஆங்கில மொழிபெயர்ப்பு ஆகும். *அல்-பரூக் : உமரின் வாழ்க்கை*
# ஜமிலுதீன் ஆலி

**நவாப்சதா மிர்சா ஜமீலுதீன் அகமது கான்** (Nawabzada Mirza Jamiluddin Ahmed Khan ) (20 ஜனவரி 1925 &ndash; 23 நவம்பர் 2015) பரவலாக **ஜமீலுதீன்** ஆலி என பரவலாக அறியப்படும் இவர் ஒரு முன்னாள் பாகிஸ்தானிய கவிஞர், விமர்சகர், நாடக ஆசிரியர், கட்டுரையாளர், கட்டுரையாளர், மற்றும் அறிஞர் ஆவார்.
# ஜமிலுதீன் ஆலி

## ஆரம்பகால வாழ்க்கை மற்றும் தொழில்

நவாப்சதா மிர்சா ஜாமிலுதீன் அஹ்மத் கான் 20 ஜனவரி 1925 அன்று இந்தியாவின் டெல்லியில் ஒரு இலக்கியக் குடும்பத்தில் பிறந்தார். அலி 1944 ஆம் ஆண்டில் டெல்லியின் ஆங்கிலோ அரபு கல்லூரியில் பொருளாதாரத்தில் பி.ஏ. பட்டம். பெற்றார். இந்தியப் பிரிவினைக்குப் பின்னர் 1947 ஆம் ஆண்டில் அலி தனது குடும்பத்துடன் ஆகஸ்ட் 13, 1947 அன்று பாகிஸ்தானின் கராச்சிக்கு குடிபெயர்ந்தார் .அதன் பின்னர் இவர் வர்த்தக அமைச்சரவையில் உதவியாளராக தனது வாழ்க்கையைத் தொடங்கினார். 1951 ஆம் ஆண்டில் இவர் பாகிஸ்தானின் சிவில் சர்வீஸ் தேர்வில் தேர்ச்சி பெற்று பாகிஸ்தான் வரிவிதிப்பு துறையில் பணியில் சேர்ந்தார். 1959 முதல் 1963 வரை குடியரசுத் தலைவர் இல்லத்தில் இவர் சிறப்பு அதிகாரியாகவும் பணி புரிந்தார். ஆலி 1967 ஆம் ஆண்டில் பாக்கிஸ்தான் தேசிய வங்கியில் பணியில் சேர்ந்தார் .1988 ஆம் ஆண்டில் ஓய்வு பெறும் வரை அதன் துணைத் தலைவராக இருந்தார். 1971 ஆம் ஆண்டில், கராச்சி பல்கலைக்கழகத்தில் எஃப் இ எல் மற்றும் எல் எல் பி (சட்டம்) பட்டங்களைப் பெற்றார்.  
பாக்கிஸ்தான் மக்கள் கட்சியின் முன்னாள் உறுப்பினராக இருந்தார். 1977ம் ஆண்டு பாகிஸ்தான் தேசிய சட்ட மன்றத் தேர்தலில் பாகிஸ்தான் மக்கள் கட்சியின் சார்பாக போட்டியிட வேண்டிய கட்டாய சூழ்நிலை இருந்தது. ஆனால் அந்தத் தெர்தலில் இவர் ஜமாத் -இ- இஸ்லாமி கட்சியைச் சேர்ந்த முன்னாவர் அசனிடம் இவர் தோல்வி கண்டார். 1997 ஆம் ஆண்டில், முத்தாஹிதா கவாமி இயக்கத்தின் ஆதரவோடு ஆலி ஆறு ஆண்டு காலத்திற்கு செனட் உறுப்பினராகத் தேர்ந்தெடுக்கப்பட்டார்.
# ஜமிலுதீன் ஆலி

## தனிப்பட்ட வாழ்க்கை

ஜமிலுதீன் ஆலி 1944 இல் தய்பா பானோவை மணந்தார். அவருக்கு மூன்று மகன்களும் இரண்டு மகள்களும் இருந்தனர். இவர் நவம்பர் 23, 2015 அன்று கராச்சியின் இராணுவ மயானமான பிசெர்டா லைன்ஸில் அடக்கம் செய்யப்பட்டார்.
# ஜமிலுதீன் ஆலி

## **பயண இலக்கியம்**

*துனியா மேரே ஆகியே,* *தமாஷா மேரே ஆகியே,* *ஐஸ்லாந்து* ( *ஐஸ்லாந்தின்* பயணக் குறிப்பு) *, ஹர்பே* (நான்கு புத்தகங்கள்) ஆகிய பயண நூல்களை எழுதினார்.
# ஜமிலுதீன் ஆலி

## விருதுகள்

பாகிஸ்தான் குடியர்சுத் தலைவரிடம் இருந்து ஹிலால்-இ-இம்தியாஸ் விருதினை இவர் 2004 ஆம் ஆண்டில் பெற்றார்.  
1991 ஆம் ஆண்டில் பாகிஸ்தான் குடியரசுத் தலைவரிடம் செயல்திறன் பெருமை விருதும், 1960 இல் ஆடம்ஜி இலக்கிய விருது மேலும் 1963 இல் தாவூத் இலக்கிய விருதும் 1965 ஆம் ஆண்டில் யுனைடெட் வங்கி இலக்கிய விருதும், ஹபீப் வங்கி இலக்கிய விருதும் பெற்றார். 1988 இல் கனடிய உருது அகாடமி விருது , 1989 இல் சாந்த் கபீர் விருது - உருது மாநாடு டெல்லி ஆகிய விருதுகளைப் பெற்றார்.
# சித்ரால் தேசிய பூங்கா

, பாகிஸ்தான்]]  
**சித்ரால் தேசிய பூங்கா** (ஆங்கிலம்: **Chitral National Park**) பாகிஸ்தானின் தேசிய பூங்காக்களில் ஒன்றாகும். இது பாகிஸ்தானின் கைபர் பக்துன்வா மாகாணத்தின் சித்ரால் மாவட்டத்தின் நிர்வாகத் தலைமையிடமான சித்ரால் நகரத்திலிருந்து இரண்டு மணி நேர பயணத்தில் அமைந்துள்ளது. இந்த பூங்கா சித்ரால் கோல் தேசிய பூங்கா என்றும் அழைக்கப்படுகிறது.
# சித்ரால் தேசிய பூங்கா

## சட்ட ரீதியான தகுதி

1983 வரை, சித்ரால் கோல் முன்னாள் சித்ரால் மெக்தாரின் தனிப்பட்ட சொத்தாக கருதப்பட்டது. பூங்காவின் நிலை பின்னர் சர்ச்சையில் உள்ளது மற்றும் முன்னாள் மெக்தார் மற்றும் பாகிஸ்தான் அரசாங்கத்தின் வாரிசுகளுக்கு இடையே தொடர்ந்து வழக்குத் தொடர்ந்து நடைபெறுகிறது.
# சித்ரால் தேசிய பூங்கா

## அளவுருக்கள்

பூங்காவிற்கு செல்லும் வழி மிகவும் குறுகலானது மற்றும் ஆபத்தானது, மேலும் மழை நாட்களில் மிகவும் ஆபத்தானது. இது கடல் மட்டத்திலிருந்து 1450 மீட்டர் முதல் சுமார் 5000 மீட்டர் உயரம் வரை அமைந்துள்ளது. இதன் பரப்பளவு 7750 எக்டேர் ஆகும்.
# சித்ரால் தேசிய பூங்கா

## விலங்குகள்

இந்த பூங்காவில் மூன்று பள்ளத்தாக்குகள் உள்ளன. பல பனிப்பாறைகள் பூங்காவில் அமைந்துள்ளன, இதன் மூலம் பல நீரூற்றுகள் வழியே சென்று இறுதியில் 18 கிலோமீட்டர் ஓடும் நீரோடைகள் உருவாகின்றன. இந்த நீரோடையின் குளிர்ந்த நீர் கிழக்கு நோக்கி, சித்ரால் நதியில் பாய்கிறது. இந்த பூங்காவில் குறிப்பாக தேவதாரு வகை மரங்கள் உள்ளன. ஒரு பரந்த உயிர்-பன்முகத்தன்மைக்கு, குறிப்பாக மார்க்கோர், காட்டு ஆடுகளின் இனத்திற்கு தங்குமிடம் வழங்கவும் இந்த பூங்கா உதவுகிறது.  
பூங்காவில் காணப்படும் கிளையினங்களில் ஆஸ்டர் மலையாடுகளும் அடங்கும். 1980 களில் பூங்காவில் 500 க்கும் மேற்பட்ட 200 என்ற எண்ணிக்கையாக குறைந்த போதிலும், சித்ரால் தேசிய பூங்கா இன்னும் உலகின் மிகப் பெரிய ஆஸ்டர் மலையாடுகளின் என்ணிக்கையைக் கொண்டுள்ளது. சைபீரியன் மலையாடுகள், லடாக் ஆடுகள் மற்றும் ஆசிய கருப்பு கரடி ஆகியவை சிறிய எண்ணிக்கையில் பூங்காவில் உள்ளன. பனிச்சிறுத்தை பூங்காவின் நிரந்தர குடியிருப்பாளராகத் தெரியவில்லை, ஆனால் சில சமயங்களில் அங்கே காணப்படுகிறது. திபெத்திய ஓநாய், சிவப்பு நரி, மஞ்சள் தொண்டை கீரி மற்றும் இமயமலை ஆற்று நீர்நாய் அனைத்தும் பூங்காவில் காணப்படுகின்றன. பூங்காவில் உள்ள பொதுவான பறவைகள், தாடி கழுகு, இமயமலை கழுகு, தங்க கழுகு, கொக்கு, பிரி வல்லூறு , இமயமலை பனி வல்லூறு, இமயமலை மோனல், பனி கவுதாரி மற்றும் பாறை கவுதாரி ஆகியவை அடங்கும் .
# சித்ரால் தேசிய பூங்கா

## வானிலை

இந்த பிராந்தியத்தில் ஆண்டு மழையளவு 462 மில்லி லிட்டர் என மதிப்பிடப்பட்டுள்ளது. செப்டம்பரில், பூங்காவைச் சுற்றியுள்ள கண்கவர் சிகரங்களில் அதிக மழை பொழிவு இருக்கும். இருப்பினும், நவம்பரில், பள்ளத்தாக்குகளிலும், உயரம் குறைந்த சிகரங்களிலும் மழை அதிகமாக இருக்கும். குளிர்காலத்தில் பனிப்பொழிவு காணப்படும். பனி மூடிய வெள்ளை சிகரங்கள் சூன் மாதம் வரை அழகை மேம்படுத்துகின்றன. பொதுவாக இங்கு வானிலை குளிர் மற்றும் வறண்டது. வெப்பநிலை −12.2 C முதல் 43.3 C வரை இருக்கும்.
# சித்ரால் தேசிய பூங்கா

## பிர்மோகிளாசு

பூங்காவின் பிர்மோகிளாசு பகுதியில் முன்னாள் மெக்தாரின் கோடைகால கோட்டை ஒன்று அமைந்துள்ளது. சித்ரால் மாநிலம் இருந்த காலத்தில், மெக்தரும் அவரது குடும்பத்தினரும் கோடையில் இங்கு சென்று அரசவையை நடத்தினார்கள். இந்த கோட்டை முழு நகரத்தையும் கவனிக்காத வகையில் கட்டப்பட்டது. இது கடல் மட்டத்திலிருந்து 2800 மீட்டர் உயரத்தில் உள்ளது.
# அயூபியா தேசியப் பூங்கா

**அயூபியா தேசிய பூங்கா** (ஆங்கிலம்:**Ayubia National Park)** பாகிஸ்தானின் கைபர் பக்துன்வா மாகாணத்தின் அபோட்டாபாத் மாவட்டத்தில் அமைந்துள்ள 3,312 ஹெக்டேர் (33 கிமீ 2) பரப்பளவுள்ள் ஒரு பாதுகாக்கப்பட்ட பகுதியாகும். இது 1984 ஆம் ஆண்டில் ஒரு தேசிய பூங்காவாக அறிவிக்கப்பட்டது. பாகிஸ்தானின் இரண்டாவது அதிபரான முஹம்மது அயூப் கான் (1958-1969) என்பவரின் நினைவாக அயூபியா பெயரிடப்பட்டது. இப்பகுதி மிதவெப்ப ய்ய்சியிலைக் காடு மற்றும் மிதமான அகலமான மற்றும் கலப்பு வன சுற்றுச்சூழல் வாழ்விடங்களை கொண்டுள்ளது. இது சராசரியாக கடல் மட்டத்திலிருந்து 8,000 அடி (2,400 மீ) உயரத்தில் உள்ளது.  
அயூபியா தேசிய பூங்கா ஏழு முக்கிய கிராமங்கள் மற்றும் தாண்டியானி, நாத்தியகலி மற்றும் கான்ஸ்பூர் ஆகிய மூன்று சிறிய நகரங்களால் சூழப்பட்டுள்ளது. கல்யாட்டில் உள்ள கைரா காலி, சாங்லா கலி, கான்ஸ்பூர் மற்றும் கோரா டாக்கா ஆகிய நான்கு சிறு விடுமுறை விடுதிகளின் கலவையிலிருந்து இந்த பூங்கா ஒரு விடுதி வளாகமாக உருவாக்கப்பட்டுள்ளது. தற்போது, இதை கைபர் பக்துன்வா அரசாங்கத்தின் வனவிலங்கு மற்றும் பூங்காக்கள் தினைக்களத்தால் நிர்வகிக்கப்படுகிறது.
# அயூபியா தேசியப் பூங்கா

## வரலாறு

பாகிஸ்தானின் கைபர் பக்துன்வா மாகாணத்தின் கிழக்கு மூலையில் 1984 ஆம் ஆண்டில் அயூபியா தேசிய பூங்கா நிறுவப்பட்டது. 1998 ஆம் ஆண்டில் இது அதன் அசல் அளவு 16.84 கிலோ மீட்டர் முதல் வரை விரிவாக்கப்பட்டது . அப்போதிருந்து இதை கைபர் பக்துன்வா வனவிலங்குத் தினைக்களம் நிர்வகித்து வருகிறது. அதை நிறுவுவதன் நோக்கம் மிதமான காடுகளைப் பாதுகாப்பதாகும். முதலில், இந்த பூங்கா இருந்தது, ஆனால் 1998 ஆம் ஆண்டில் இது என விரிவாக்கப்பட்டது. 1996 ஆம் ஆண்டு மக்கள் தொகை கணக்கெடுப்பின்படி அயூபியா மற்றும் சுற்றியுள்ள கிராமங்களின் மொத்த மக்கள் தொகை 2,311 வீடுகளில் 18,097 பேர் வாழ்கின்றனர்.
# அயூபியா தேசியப் பூங்கா

## காலநிலை

பூங்காவின் காலநிலை கோடைகாலத்திலும் குளிர்ச்சியாக இருக்கும், ஆனால் குளிர்காலத்தில் குளிர் அதிகமாக இருக்கும். மே மற்றும் சூன் மாதங்களில் இது மிகவும் வெப்பமாக இருக்கும். சூலை பிற்பகுதியிலும் ஆகஸ்ட் மாத தொடக்கத்திலும் பருவமழை பெய்யும் போது குளிர் ஏற்படுகிறது. குளிர்காலத்தில் மேற்கு காற்று மழை பெய்யும் வரை படிப்படியாக தீவிரத்தன்மை அதிகரிக்கும், இது இறுதியில் பனியாக மாறும். குளிர்காலத்தின் பிற்பகுதியில் இந்த பூங்கா பனி மூடிக் காணப்படும்.
# அயூபியா தேசியப் பூங்கா

## வனவிலங்கு

இந்த பூங்காவில் 104 வகையான தாவரங்கள் உள்ளன. முக்கிய மலர் இனங்கள் *தேவதாரு*, நீல பைன் மரம், இயூ, சில்வர் பிர் மரங்கள், குதிரை செச்னெட் மற்றும் கருவாலி மரம் போன்ற பலவகையான் தாவர இனங்கள் உள்ளன. 19 குடும்பங்களைச் சேர்ந்த சுமார் 21 தாவரங்கள் மருத்துவ குணங்களுக்கு பெயர் பெற்றவை. இவற்றில் பல மஞ்சள் காமாலை, வயிற்றுப் புண், பாம்பு கடித்தல், உட்புற நோய்த்தொற்றுகள், நீரிழிவு நோய், தடிப்புத் தோல் அழற்சி மற்றும் பலவற்றின் சிகிச்சையில் பயன்படுத்தப்படுகின்றன. சில தாவரங்கள் புற்றுநோய்க்கு எதிரான விளைவையும் கொண்டிருப்பதாகக் கூறப்படுகிறது. மேலும், சில உயிரியல் பூச்சிக்கொல்லிகள் மற்றும் தீங்குயிர்க் கொல்லிகளாகப் பயன்படுத்தப்படுகின்றன, பெரும்பாலும் அவற்றின் பூச்சி விரட்டும் தன்மை காரணமாக. இயற்கைக்கான உலகளாவிய நிதியம் இங்கு " பல்லுயிரியலைப் பாதுகாப்பதற்கான வழிமுறையாக தாவர வளங்களின் நிலையான பயன்பாட்டை நிரூபிக்க" ஒரு இன-தாவரவியல் முயற்சியைத் தொடங்கியுள்ளது.  
இந்த பூங்காவில் 203 வகையான பறவைகள் உள்ளன. தங்க கழுகு, கழுகு, யூரேசிய குருவி மற்றும் மலை புறா உள்ளிட்ட பல வகையான பறவைகளை இங்கே காணலாம். இந்தப் பகுதி இது சில அரிதான இமயமலை மயில் போன்ற ஒரு பறவையினங்களான காலிச், கோக்லாச், வான் கோழிகள் போன்ற அரிதான சில இனங்களும் இங்கு காணப்படுகின்றன. அயூபியா தேசிய பூங்காவில் இந்திய சிறுத்தை, மலை நரி மற்றும் பறக்கும் அணில் போன்ற 31 வகையான பாலூட்டிகளும் காணப்படுகிறது. ஊர்வன மற்றும் நீர்வாழ் இனங்களில், காஷ்மீர் பாறை பல்லி, அரணை மற்றும் இமயமலை குழி விரியன் ஆகியவற்றை இங்கு காணலாம்.
# அயூபியா தேசியப் பூங்கா

## மேலாண்மை

இந்த பூங்காவை கைபர் பக்துன்க்வா வனவிலங்கு துறை 1975 கைபர் பக்துன்க்வா வனவிலங்கு சட்டத்தின் கீழ் நிர்வகித்து வருகிறது. பூங்காவின் தலைமையகம் அபோட்டாபாத்திலிருந்து லிருந்து 50 கி.மீ தூரத்திலும், முர்ரியிலிருந்து 25 கி.மீ தூரத்திலும் அமைந்துள்ள துங்கா காலியில் உள்ளது.
# அயூபியா தேசியப் பூங்கா

## சுற்றுலா

ஒவ்வொரு ஆண்டும் 100,000 க்கும் மேற்பட்ட சுற்றுலாப் பயணிகள் அயூபியா தேசிய பூங்காவிற்கு வருகிறார்கள். இது சுற்றுலா இடங்களுக்கு நன்கு அறியப்பட்டதாகும். இந்த தேசிய பூங்காவில் அயூபியாவிலிருந்து நாத்தியகலி வரை இயங்கும் "நடைபாதை" ஒன்று 4 கிலோமீட்டர் நீளம் கொண்டது. இந்தப் பூங்காவைச் சுற்றி 7 கிராமங்களும் 4 முக்கிய நகரங்களும் இருப்பதால், இந்த பகுதி ஆண்டுதோறும் அதிக எண்ணிக்கையிலான சுற்றுலாப் பயணிகள் வருகை புரிகின்றனர். என்வே, பூங்காவைச் சுற்றி ஏராளமான தங்கும் விடுதிகளும் உணவகங்களும் உள்ளன. சவாரி தடங்கள், நடைபயண இடங்கள், சுற்றுலா இடங்கள் மற்றும் விடுதிகள் தவிர, அயூபியாவில் ஒரு "லிப்ட்" வசதி உள்ளது, இது சுற்றுலாப் பயணிகளை அருகிலுள்ள முகேசுபுரி என்ற மலை உச்சிக்கு அழைத்துச் செல்கிறது. இது பாக்கிஸ்தானில் இந்த வகையான முதல் பொழுதுபோக்கு வசதியாக இருந்தது, இது உள்நாட்டு சுற்றுலாப்பயணிகளுக்கு ஒரு முக்கிய ஈர்ப்பாகும். பாகிஸ்தான் சுற்றுலா மேம்பாட்டுக் கழகத்தின் புகழ்பெற்ற விடுதி ஒன்று இங்கே அமைந்துள்ளது.
# தென் இந்திய ரயில்வே சதி வழக்கு

**தென் இந்திய ரயில்வே சதி வழக்கு**(South Indian Railway Conspiracy Case) என்பது 1928 தென்னிந்திய ரயில்வே போராட்டத்தைத் தொடர்ந்து ஆங்கிலேய ஆட்சியாளர்களால் பொதுவுடைமைத் தலைவர்கள் மீது புணையப்பட்ட வழக்காகும்.1928ல் நாகையில் ரயில்வே தொழிலாளர் போராட்டம் நடைபெற்றது. ஆலையை திருச்சிக்கு மாற்றுவதால் ஐயாயிரம் தொழிலாளர் வேலை போகும் என்பதால் ஏற்பட்ட போராட்டம் , 10 நாட்களாக நீடித்தது.ஆங்கிலேய ஆட்சி அடக்குமுறையைக் கட்டவிழ்த்துவிட்டது. ஆங்கிலேய ஆட்சியின் உளவுத்துறை கம்யூனிஸ்ட்டுகளே இப்போராட்டத்தின் பின்னால் இருந்து இயக்குவதாகவும்; ஆட்சியைக் கவிழ்க்கும் சதியின் ஒரு பகுதி என்றும் குற்றம்சாட்டியது.பதினெட்டு நபர்கள் மீது இந்திய தண்டனைச் சட்டத்தின் பிரிவு 120- பி மற்றும் ரயில்வே சட்டத்தின் 126 மற்றும் 128 பிரிவுகளின் கீழ் கிரிமினல் சதி வழக்கு பதிவு செய்யப்பட்டது.டி.கிருஷ்ணசாமி, ம.சிங்காரவேலர், முகுந்தலால் சர்க்கார் உள்ளிட்ட பலர் கைது செய்யப்பட்டனர்.இவ்வழக்கில் லட்சுமணராவ் எனும் நீதிபதி 29 ஏப்ரல் 1929 அன்று தீர்ப்பு வழங்கினார்.கிருஷ்ணசாமி, சிங்காரவேலர், முகுந்தலால் சர்க்கார் ஆகியோருக்கு பத்தாண்டு சிறையும்; பெருமாள் என்கிற ரயில்வே தொழிலாளிக்கு ஆயுள் தண்டனை அதுவும் அந்தமான் சிறையில் எனத் தீர்ப்பாகியது.தமிழ்நாடு, சுதேசமித்திரன்,லோகோபகாரி, சுவராஜ்யா, மாத்ரூபூமி மற்றும் குடி அரசு ஆகிய தமிழ் பத்திரிக்கைகள் இத் தண்டனை மிகவும் கடுமையானது என விமர்சித்தன .
# அந்தால்யா மாகாணம்

**அந்தால்யா மாகாணம்** (*Antalya Province*, ) என்பது துருக்கியின் ஒரு மாகாணம் ஆகும். இது துருக்கியியல் தாரசு மலைத்தொடர் மற்றும் மத்திய தரைக்கடல் கடலுக்கு இடையில், தென்மேற்கு துருக்கியின் மத்திய தரைக்கடல் கடற்கரையில் அமைந்துள்ளது.  
துருக்கியின் சுற்றுலாத் துறையின் மையமாக அந்தால்யா மாகாணம் உள்ளது. இப்பகுதியானது துருக்கிக்குவரும் வெளிநாட்டு சுற்றுலாப் பயணிகளில் 30% பயணிகளை ஈர்க்கிறது. இதே பெயரில் உள்ள இதன் தலைநகரமானது 2011 ஆம் ஆண்டில் நியூயார்க்கை பின்னுக்குத்தள்ளி சர்வதேச பயணிகளின் வருகையின் எண்ணிக்கையால் உலகின் மூன்றாவது அதிகம் பார்வையிடப்பட்ட நகரமாக இடம்பிடித்தது. அந்தால்யா துருக்கியின் மிகப்பெரிய சர்வதேச கடற்கரை உல்லாச நகரம் ஆகும். அந்தால்யா மாகாணமானது கிழக்கில் உள்ள பண்டைய பம்பிலியா மற்றும் மேற்கில் உள்ள லைசியா ஆகியவற்றுக்கு இணைப்புப் பகுதியாக உள்ளது. இந்த மாகாணமானது கடற்கரையுடன், உலக பாரம்பரிய தளமான சாந்தோஸ் உட்பட கடற்கரைகள், துறைமுகங்கள் மற்றும் பண்டைய நகரங்கள் போன்றவற்றை பரவலாக கொண்டுள்ளது. மாகாண தலைநகரான ஆந்தாலியா 1.001.318 மக்கள்தொகை கொண்ட நகரமாகும்.  
துருக்கியில் வேகமாக வளர்ந்து வரும் மாகாணம் அந்தால்யா; 1990-2000 ஆண்டுகளுக்கு இடையில் ஆண்டுக்கு 4.17% மக்கள் தொகை வளர்ச்சி விகிதம் கொண்டதாக உள்ளது. இது தேசிய விகிதமான 1.83% உடன் ஒப்பிடும்போது அதிகமாகும். இந்த வளர்ச்சியானது நகரமயமாக்கலின் வேகமான வளர்ச்சியால், குறிப்பாக சுற்றுலா மற்றும் கடற்கரையில் உள்ள பிற சேவைத் துறைகளால் சாத்தியமானது.
# அந்தால்யா மாகாணம்

## சொற்பிறப்பு

கிமு 2 ஆம் நூற்றாண்டில் நகரத்தை நிறுவிய பெர்கமான் மன்னர் *இரண்டாம் அட்டலோஸ்* என்பவரின் பெயரால் இந்த நகரத்திற்கும் மாகாணத்திற்கும் பெயரிடப்பட்டது.
# அந்தால்யா மாகாணம்

## வரலாறு

### பழமைத்தன்மை

வரலாற்றுக்கு முந்தைய காலங்களிலிருந்து மக்கள் அந்தால்யா பகுதியில் குடியேறினார். அந்தால்யா நகரின் வடக்கே 30 கி.மீ. (19 மைல்) தொலைவில் உள்ள கரேன் குகையில், ஆரம்பகால பாலியோலிதிக் கால (150,000-200,000) ஆண்டுகளுக்கு முந்தைய மனித வாழ்விடத்தின் சான்றுகள் கண்டுபிடிக்கப்பட்டுள்ளன. மற்ற கண்டுபிடிப்புகளாக இடைக்காலம்சார் (பெல்டிபி குகை), புதிய கற்கால (பேடெமசாக் ஹேய்) மற்றும் சமீபத்திய காலங்கள் போன்ற பிற கண்டுபிடிப்புகள் இந்த பகுதி முழுவதும் பல்வேறு நாகரிகங்களால் நிறைந்திருப்பதைக் காட்டுகிறது.
# அந்தால்யா மாகாணம்

## மாவட்டங்கள் மற்றும் நகரங்கள்

இந்த மாகாணத்தின் கடலோர மாவட்டங்களாக; ஆந்தாலியா, காசிபனா, அலன்யா, மனவ்கட், செரிக், கெமர், கும்லுகா, ஃபினிகே, காலே மற்றும் காஸ் ஆகியவை உள்ளன  
டாரஸ் மலைகளில் உள்பகுதி மாவட்டங்கள் அதிகமாக உள்ளன. அவை கடல் மட்டத்திலிருந்து சுமார் 900-1000 மீ.உ யரத்தில் உள்ளவையாக; குண்டோஸ்மு, அக்ஸெக்கி, ஆப்ராடா, கோர்குடெலி மற்றும் எல்மாலே போன்றவை உள்ளன.
# அந்தால்யா மாகாணம்

## நிலவியல்

அந்தால்யா மாகாணமானது தென்மேற்கு அந்தால்யாவில் தீர்க்கரேகைகள் 29 ° 20'-32 ° 35 'கிழக்கு மற்றும் அட்சரேகைகள் 36 ° 07'-37 ° 29' வடக்குக்கு இடையே அமைந்துள்ளது. இந்த மாகாணம் துருக்கியின் 26% (20591 சதுர மீ) பரப்பளவைக் கொண்டுள்ளது. மாகாணத்தின் தெற்கு எல்லையாக மத்திய தரைக்கடல் கடலையும், வடக்கில் நில எல்லைகளாக தாரசு மலைத்தொடர்களைக் கொண்டுள்ளது. மேற்கிலிருந்து கிழக்கே இந்த மாகாணம் முலா, பர்தூர், இஸ்பார்டா, கொன்யா மற்றும் ஏல் மாகாணங்களை எல்லைகளாக கொண்டுள்ளது. மாகாணத்தின் நிலப்பகுதியானது 77.8% மலைப்பாங்கானது, 10.2% சமவெளி மற்றும் 12% சரிசமமற்ற நிலப்பகுதியாகும். டாரஸ் மலைகளின் சிகரங்கள் பல 500–3000 மீட்டருக்கு மேல் உள்ளன &nbsp; மேற்கில் உள்ள டெக் தீபகற்பம் (பண்டைய லைசியாவுக்கு ஒத்திருக்கிறது) பரந்த பீடபூமிகள் மற்றும் நதிப் படுகைகளை உள்ளடக்கியது. உள்நாட்டு மலைப் பகுதிகளுக்கும் கடலோர சமவெளிக்கும் இடையில் காலநிலை, விவசாயம், புள்ளிவிவரங்கள் மற்றும் வாழ்விட முறைகள் மிகவும் வேறுபடுகின்றன.
# இந்தோனேசிய வங்கி அருங்காட்சியகம்

**இந்தோனேசிய வங்கி அருங்காட்சியகம் (Museum Bank Indonesia)** (இந்தோனேசிய ***அருங்காட்சியகம் வங்கி இந்தோனேசியா*** ) இந்தோனேசியாவின் ஜகார்த்தாவில் அமைந்துள்ள ஒரு வங்கி அருங்காட்சியகம் ஆகும். இது வங்கி இந்தோனேசியாவால் நிறுவப்பட்டது மற்றும் ஜூலை 21, 2009 ஆம் நாள் அன்று இது திறக்கப்பட்டது. ஜகார்த்தா ஓல்ட் டவுனில் உள்ள ஒரு பாரம்பரிய கட்டிடத்தில் இந்த அருங்காட்சியகம் அமைந்துள்ளது, இது நெதர்லாந்து இண்டீஸ் குல்டனின் (டி ஜவாஷே வங்கி) முதல் தலைமையகமாக செயல்பட்டு வந்தது, இது டச்சு கிழக்கிந்திய மத்திய வங்கியாகும். இந்தோனேசியா சுதந்திரம் பெற்ற பின்னர் 1953 ஆம் ஆண்டில் வங்கி இந்தோனேசியா என தேசியமயமாக்கப்பட்டது. இது வங்கி மண்டிரி அருங்காட்சியகத்திற்கு அடுத்ததாக அமைந்துள்ளது.
# இந்தோனேசிய வங்கி அருங்காட்சியகம்

## வரலாறு

டி ஜவாஷே வங்கி 1828 ஆம் ஆண்டில் டச்சு கிழக்கிந்தியயாவின் சுழற்சி வங்கியாக உருவாக்கப்பட்டது மற்றும் நெதர்லாந்து இண்டீஸ் குல்டென்ஸை, அதாவது நாணயங்கள் வெளியிடுவதன் பொறுப்பை அது மேற்கொண்டு இருந்தது. இந்த கட்டிடம் படேவியாவின் உள் மருத்துவமனையாக இருந்த ஒரு இடத்தில் அமைந்திருந்தது. இது 18 ஆம் நூற்றாண்டின் ஆரம்பத்தில் கட்டப்பட்டது. மற்றும் மைய மருத்துவமனை வெல்டெவ்ரெடனுக்கு மாற்றப்பட்டகாரணத்தால் 1780 ஆம் ஆண்டில் இது கவனிக்கப்படாமல இருந்தது. இந்த கட்டிடம் 1801 ஆம் ஆண்டில் வர்த்தக நிறுவனமான மேக் குயிட் டேவிட்சன் & கோ நிறுவனத்திற்கு விற்கப்பட்டது, மேலும் 1831 ஆம் ஆண்டில் டி ஜவாஷே வங்கியால் வாங்கப்பட்டது.  
பழைய மருத்துவமனைக் கட்டிடம் 20 ஆம் ஆண்டின் முற்பகுதியில் இடிக்கப்பட்டது, மேலும் அந்தக் கட்டடம் இருந்த இடத்தில் எட்வர்ட் கியூப்பர்ஸ் வடிவமைத்த புதிய கட்டிடம் கட்டப்பட்டது. கியூப்பர்ஸ் ஒரு புகழ்பெற்ற டச்சு கட்டிடக் கலைஞராக இருந்தார். மேலும் இந்தோனேசிய கூறுகளை தனது வடிவமைப்பில் புகுத்தும் சோதனை முயற்சியில் அவர் ஆர்வமாக செயல்பட்டார். கட்டிடத்தின் முன் முகப்பானது 1909 ஆம் ஆண்டில் புதிய மறுமலர்ச்சி கட்டிடக்கலைப் பாணியில் தெளிவான முழுமையான ஜாவானிய வேலைப்பாடுகளுடன் நிறைவு செய்யப்பட்டது. 1926 ஆம் ஆண்டில் மறுபடியும் புதுப்பித்தல் செய்யப்பட்டு, பின்னர் உட்புற கட்டட அமைப்பு தற்போதைய வடிவமாக மாற்றப்பட்டது.  
1942 ஆம் ஆண்டில் ஜப்பானிய ஆக்கிரமிப்பின் போதும், 1945 இல் இந்தோனேசிய சுதந்திரப் பிரகடனத்தின் போதும் இந்தோனேசியாவின் செயல்படும் மத்திய வங்கியாக இந்த வங்கி தொடர்ந்து இருந்து வந்தது. அதன் முதல் ரூபியா நோட் எனப்படுகின்ற ரூபாய் நோட்டு 1944 ஆம் ஆண்டில் ஜப்பானிய மேற்பார்வையில் அதன் அடையாளத்தை தேசியமயமாக்கும் முயற்சியின் அடிப்படையில் அச்சிடப்பட்டது. 1950 ஆம் ஆண்டில் இந்தோனேசியா சுதந்திரம் பெற்றதைத் தொடர்ந்துநெதர்லாந்து அங்கீகரித்த பின்னர், இந்தோனேசியாவின் மத்திய வங்கியாக டி ஜாவாஷே வங்கியை தக்க வைத்துக் கொள்ள இந்தோனேசிய அரசாங்கம் ஒப்புக்கொண்டது. இருந்தபோதிலும் இரு அமைப்புகளுக்கும் இடையில் அதிகரித்து வந்த பகைமை காரணமாக 1953 ஆம் ஆண்டில் வங்கி இந்தோனேசியா என்ற வகையில் தேசியமயமாக்கப்பட்டது.  
1962 ஆம் ஆண்டில் ஒரு புதிய மத்திய வங்கி தலைமையக கட்டிடம் கட்டி முடிக்கப்பட்டது. பழைய கட்டிடம் மோசமடைந்த நிலையில் விட்டுவிடப்பட்டது. இந்த கட்டிடம் 2006 ஆம் ஆண்டில் ஒரு அருங்காட்சியகமாக மீட்டுருவாக்கம் செய்யப்பட்டது, மேலும் 21 ஜூலை 2009 அன்று பொறுப்பு ஜனாதிபதியாக இருந்த சுசிலோ பாம்பாங் யுடோயோனோ அவர்களால் முறைப்படி திறந்து வைக்கப்பட்டது.
# இந்தோனேசிய வங்கி அருங்காட்சியகம்

## அருங்காட்சியகம்

இந்த அருங்காட்சியகம் திங்கட்கிழமைகளிலும், பொது விடுமுறைகளிலும் மூடப்பட்டிருக்கும். பார்வையாளருக்கான நுழைவுக் கட்டணம் ஆர்பி. 5,000 ஆகும். இந்த அருங்காட்சியகத்தில் 14 ஆம் நூற்றாண்டைச் சேர்ந்த காலனித்துவத்திற்கு முந்தைய காலத்திய, உலகெங்கிலும் இருந்து கொணரப்பட்ட பழைய நாணயங்கள் காட்சிக்கு வைக்கப்பட்டுள்ளன.
# அலி சேதி

**அலி சேதி** (**Ali Sethi** உருது / ; /s eɪ t iː / ; பிறப்பு ஜூலை 2, 1984) ஒரு பாக்கித்தானியப் பாடகர் மற்றும் எழுத்தாளர் ஆவார். சேதி தனது *தி விஷ் மேக்கர் எனும்* தனது முதல் புதினத்தின் மூலமாக உலகம் முழுவதும் பரவலாக அரியப்படுகிறார்.  
2013 ஆம் ஆண்டில், அவர் தனது இசை வாழ்க்கையில் கவனம் செலுத்தத் தொடங்கினார் . இவர் 2013 ஆம் ஆண்டில் வெளியான *தி ரிலக்டன்ட் ஃபண்டமண்டலிஸ்ட்* திரைப்படத்தில் பாடகராக அறிமுகமானார்.அதே ஆண்டின் பிற்பகுதியில் மொஹாபத் கர்னே வாலே எனும் ஒற்றைப் பாடலை இவர் வெளியிட்டார். பின்னர் நான்கு பாடல்கள் அடங்கிய தொகுப்பு ஒன்றினையும் இவர் வெளியிட்டார். அதில் ரேஷ்மாவின் கிதய் நைன் நா ஜோரி எனும் பாடலினை இவர் மீளுருவாக்கம் செய்தார். இது இவருக்கு விமர்சகர்கள் மத்தியில் பரவலான கவனத்தினைப் பெற்றுத் தந்தது. 2015 ஆம் ஆண்டில் வெளியான *சேந்தோ* திரைப் படத்திற்காக "க்யா ஹோகா க்யா ஹோகா" மற்றும் "ஆ கோ" ஆகிய இரண்டு பாடல்களைப் பதிவுசெய்தார் மற்றும் *கோக் ஸ்டுடியோவின்* எட்டாவது பருவ நிகழ்ச்சியில் இவர் பங்கேற்றார்.  
2016 ஆம் ஆண்டில் முழுவதுமாக இவர் எழுதிய தனிப்பாடலான மஹி மேரா எனும் பாடலினை வெளியிட்டார், இது விமர்சன ரீதியாக நல்ல வரவேற்பைப் பெற்றது. 15 வது லக்ஸ் ஸ்டைல் விருதுகளில் சிறந்த பின்னணி பாடகருக்கான லக்ஸ் ஸ்டைல் விருதுக்காக இவர் பரிந்துரைக்கப்பட்டார் மற்றும் வது ARY திரைப்பட விருதுகளில் சிறந்த பின்னணி பாடகருக்கான ஆண்கள் பிரிவில் ஆ கோ பாடலைப் பாடியற்காக இவர் பரிந்துரைக்கப்பட்டார் . நான்காவது ஹம் விருதுகளில் சிறந்த ஒற்றை பாடலுக்கான பிரிவில் "கிதாய் நைன் நா ஜோரெய்ன்" பாடலுக்காக இவர் பரிந்துரைக்கப்பட்டார்.
# அலி சேதி

## வாழ்க்கை மற்றும் தொழில்

அலி சேதி ஜூலை 2, 1984 இல், லாகூரில், நஜாம் சேதி மற்றும் ஜுக்னு மொஹ்சின் ஆகியோருக்கு மகனாகப் பிறந்தார் . அவரது பெற்றோர் இருவரும் மூத்த பத்திரிகையாளர்கள் ஆவர். இவரது தந்தை பஞ்சாபின் செயல் முதல்வராகவும், பாகிஸ்தான் துடுப்பாட்ட வாரியத்தின் தலைவராகவும் ஒரு வருடம் பணியாற்றினார். அவரது தாயார் பாகிஸ்தானின் முதல் ஆங்கில மொழி சுயாதீன செய்தி இதழான *தி ஃப்ரைடே டைம்ஸை* நிறுவினார். இவருக்கு மீரா சேதி எனும் ஒரு சகோதரி உள்ளார். அவர் பத்திரிகையாளர் மற்றும் நடிகை ஆவார்.
# அலி சேதி

## வாழ்க்கை மற்றும் தொழில்

### 2006-2012: *ஆசை தயாரிப்பாளர்*, மற்றும் இசை தொடக்கங்கள்

2006 ஆம் ஆண்டில், தனது பட்டப்படிப்பினை நிறைவு செய்த பிறகு சேதி *தி விஷ் மேக்கர்* எனும் ஒரு ஆங்கில புதினத்தினை எழுதத் தொடங்கினார். இதில் நடுத்தர வர்க்க மற்றும் தாராளவாத குடும்பத்தில் வசிக்கும் மூன்று தலைமுறை கதாப்பாத்திரங்களின் மூலமாக பாக்கித்தானின் அரசியல் கள விவரங்களையும் வெளிப்படுத்தியிருப்பார். பட்டம் பெற்ற பிறகு நான்கு மாதங்கள் ஒரு பத்திரிகையில் பணிபுரிந்தார். ஆனால் தனது முதல் புதினத்தினை விரைவாக எழுதுவதற்காக இவர் அந்தப் பணியினை விட்டு விட்டார். இந்த நூல் ரிவர்ஹெட் ஹார்ட்கவர் மற்றும் பின்னர் பெங்குயின் புக்ஸ் பதிப்பகத்தால் 2009 ஆம் ஆண்டில் வெளியிடப்பட்டது, மேலும் பரவலான நேர்மறை பாராட்டுகளையும் அங்கீகாரத்தையும் பெற்றது. இத்தாலி, டச்சு, ஜெர்மன், இந்தி, சீன மற்றும் துருக்கிய மொழிகளில் இந்த நூல் மொழிபெயர்க்கப்பட்டுள்ளது.
# மொரகஹகந்த நீர்த்தேக்கம்

**மொரகஹகந்த நீர்த்தேக்கம்** (, ) அதிகாரப்பூர்வமாக **குலசிங்கே நீர்த்தேக்கம்** என்பது இலங்கை மாத்தளை மாவட்டம் அம்பன் ஆற்றின் குறுக்கே கட்டப்பட்டுள்ள நீர்த்தேக்கமாகும். மொரகஹகந்த - களுகங்கை நீர்த்தேக்க செயற்றிட்டத்தின் கீழ் இந்த நீர்த்தேக்கப் பணிகள் அன்று தொடங்கப்பட்டன. 2017 ஜனவரி மாதம் முதல்முறையாக நீர் திறக்கப்பட்டது. மகாவலி அதிகாரசபையின் திட்டங்களிலேயே பாரிய திட்டம் இதுவாகும். இதனுடன் களுகங்கை நீர்த்தேக்கமும் கட்டப்பட்டு மின்சாரம் மற்றும் பாசன வசதிக்குப் பயன்படுகிறது. இரண்டும் சேர்த்து சுமார் பரப்பளவு கொண்டதாகும். மொத்த மதிப்பு சுமார் (சுமார் ) ஆகும் இதனை எஸ்.எம்.இ.சி ஹோல்டிங்ஸ் மற்றும் சினோஹைட்ரோ நிறுவனங்கள் இணைந்து கட்டுமானத்தில் ஈடுபட்டன. 2019 ஜூலை 23 அன் கருங்கல் புத்தர் சிலையினை மைத்திரிபால விரிசேன திறந்து வைத்தார்.  
கொங்கீரிட், மண், கருங்கற்கள் நிரம்பிய மூன்றும் கொண்ட ஒரே இலங்கையின் அணை இதுவாகும். மேலும் துரித மஹாவலி அபிவிருத்தித் திட்டத்தின் கீழ் நிர்மாணிக்கப்பட்டதாகும் மறைந்த கலாநிதி குலசிங்கே நினைவாக 23 ஜூலை 2018 அன்று, ஜனாதிபதி மைத்திரிபால சிறிசேன தலைமையில், நீர்த்தேக்கத்திற்கு அதிகாரப்பூர்வமாக ***குலசிங்கே ரிசர்வாயர்*** என்று பெயர் சூட்டப்பட்டுள்ளது. தேசபந்து கலாநிதி ஏ.என்.எஸ். குலசிங்கே என்பவர் இலங்கையில் கட்டடப் பொறியாளராவார். நாடு முழுவதும் பல நீர் மேலாண்மைத் திட்டங்களைக் கட்டியவராவார் என்பது குறிப்பிடத்தக்கது.
# மொரகஹகந்த நீர்த்தேக்கம்

## அணை மற்றும் நீர்த்தேக்கம்

மொரகஹகந்த அணையானது உயர் ஈர்ப்பு அணையாகும். இந்த அணை நீர்த்தேக்கத் திறனைக் கொண்டுள்ளது, தரப் பரப்பிலிருந்து, மேற்பரப்பு உயரத்தில் .
# மொரகஹகந்த நீர்த்தேக்கம்

## முக்கியப் பயன்பாடு

### நீர்ப்பாசனம்

இந்தத் திட்டத்தின் கீழ் வடமத்திய, வடமேல், கிழக்கு மாகாணங்களைச் சேர்த்து இரண்டாயிரம் குளங்களுக்கு நீரை விநியோகிக்கத் திட்டமிட்டுள்ளனர்.
# மொரகஹகந்த நீர்த்தேக்கம்

## முக்கியப் பயன்பாடு

### மின் உற்பத்தி

மொராகஹகந்த நீர்த்தேக்கத்திலிருந்து வெளியேறும் நீரைக் கொண்டு சுமார் மெகா வாட் மின் உற்பத்தி செய்ய மின் நிலையம் கட்டப்பட்டுவருகிறது. பாரம்பரிய புதைபடிவ எரிபொருளுக்கு மாற்றாக இந்த நீர்மின் உற்பத்தி ஆண்டுதோறும் அளவிற்குச் சேமிக்கக்கூடும்.
# மொரகஹகந்த நீர்த்தேக்கம்

## சாலைகள் மற்றும் பாலங்கள்

அணை மற்றும் நீர்த்தேக்கத்தைக் கட்டுவதன் மூலம் பல புதிய துணை சாலைகளும் பிரதான சாலைகளை மாற்றியமைத்தலும் நடந்துள்ளன. அத்துடன் 308 மில்லியன் ரூபாய்(இலங்கை) மதிப்புடைய நீளமான மொராகஹகந்த பாலமும் கட்டப்பட்டுள்ளது.
# பசோகி அப்துல்லா அருங்காட்சியகம், தெற்கு ஜகார்த்தா

**பசோகி அப்துல்லா அருங்காட்சியகம் (Basoeki Abdullah Museum)** இந்தோனேசியாவின் தெற்கு ஜகார்த்தாவில் அமைந்துள்ள ஒரு கலை அருங்காட்சியகமாகும் . இந்த அருங்காட்சியகத்தில் சிலைகள், முகமூடிகள், பொம்மலாட்ட பொம்மைகள் மற்றும் ஆயுதங்கள் உள்ளிட்ட ஓவியங்கள் காட்சிப்படுத்தப்பட்டுள்ளன. மேலும் பசோகி அப்துல்லாவின் தனிப்பட்ட தொகுப்பும் இந்த அருங்காட்சியகத்தில் காட்சியில் உள்ளது. இந்த அருங்காட்சியகத்தை கல்வி மற்றும் கலாச்சார அமைச்சகம் நிர்வகிக்கிறது. இந்த அருங்காட்சியகம் கண்காட்சிகள் மட்டுமன்றி பட்டறைகளும் நடத்த பயன்படுத்தப்படுகிறது.
# பசோகி அப்துல்லா அருங்காட்சியகம், தெற்கு ஜகார்த்தா

## வரலாறு

பசோகி அப்துல்லா அருங்காட்சியகம் செப்டம்பர் 25, 2001 ஆம் நாளன்று நிறுவப்பட்டது ஆகும். இந்த அருங்காட்சியகம் கலாச்சார மற்றும் சுற்றுலாத்துறை அமைச்சரான முதலாம் கெடே ஆர்டிகா அவர்களால் திறந்து வைக்கப்பட்டது.
# பசோகி அப்துல்லா அருங்காட்சியகம், தெற்கு ஜகார்த்தா

## சேகரிப்புகள்

அருங்காட்சியகம் அமைந்துள்ள கட்டிடத்தின் அளவு சுமார் 600 மீ2 ஆகும். இந்த அருங்காட்சியகம் இரண்டு தளங்களைக் கொண்டு அமைந்துள்ளது. இந்த அருங்காட்சியகத்தின் நுணுக்கம் மற்றும் அமைந்துள்ள சூழல் ஆகியவை மிகவும் சுத்தமாக அமைந்துள்ளன. இந்த அருங்காட்சியகத்தின் கட்டுமானப் பணி 2001 ஆம் ஆண்டில் நிறைவு பெற்றது. அதை முதலாம் கெடே ஆர்டிகா திறந்து வைத்தார். பசோகி அப்துல்லாவின் விருப்பப்படி இது அருங்காட்சியக வடிவம் பெற்றது. அவருடைய கலைப்பொருள்கள் காட்சிப்படுத்தப்பட்டுள்ள இந்த அருங்காட்சியகம் மேற்கு சின்டாலாக் பகுதியில் பார்க்கப்பட வேண்டிய முக்கியமான இடமாகும். சுமார் 720 தொகுப்புகள் மற்றும் 3,000 நூல்கள் அல்லது இதழ்கள் உள்ளன. பார்வையாளர்கள் கட்டிடத்திற்குள் நுழைந்ததும், முதல் தளத்தில் பல அறைகளைக் காணலாம். இரண்டாவது தளத்தில் உள்ள காட்சிக்கூடத்தில் பசோக்கியின் ஓவியங்கள் காட்சிக்கு வைக்கப்பட்டுள்ளன.
# எஸ். எம். இக்ரம்

**ஷேக் முஹம்மது இக்ரம்** (Sheikh Muhammad Ikram உருது : **شیخ محمد اکرام;** ஆ 10 செப்டம்பர். 1908 - 17 ஜனவரி 1973) **எஸ்.எம்** இக்ரம் என பரவலாக அறியப்படும் இவர் பாகிஸ்தான் வரலாற்றாசிரியர், சுயசரிதை எழுத்தாளர் மற்றும் இலக்கியாதி ஆவார். இவர் இந்தியக் குடிமைப் பணியில்1931 ஆம் ஆண்டில் பணியில் சேர்ந்தார். 1947 ஆம் ஆண்டில் இந்தியப் பிரிவினையின் போது இவர் பாக்கித்தான் குடிமைப் பணியில் சேர்ந்தார்.சூலை 1, 1966 அன்று, லாகூரின் இஸ்லாமிய கலாச்சார நிறுவனத்தின் இயக்குநராக நியமிக்கப்பட்டார், 1973 இல் இவர் தனது அறுபத்து நான்கு வயதில் இயற்கை எய்தினார். அதுவரையில் இவர் அந்தப் பதவியில் இருந்தார்.
# எஸ். எம். இக்ரம்

## தனிப்பட்ட வாழ்க்கை

எஸ்.எம். இக்ராமின் பெற்றோர் இன்றைய பாகிஸ்தானில் பஞ்சாபில் உள்ள குஜ்ரான்வாலா மாவட்டத்தினை பூர்விகமாகக் கொண்டவர்கள். இவர்கள் வஜிராபாத் துணைப்பிரிவில் உள்ள ரசூல்நகர் என்ற சிறிய நகரத்தைச் சேர்ந்தவர்கள் ஆவர். அவரது தந்தை, ஷேக் ஃபசல் கரீம், முகலாயத்திற்கு முந்தைய வருவாய் மற்றும் நீதி நிர்வாகத்தின் பரம்பரை அலுவலகத்தில் பணிபுரிந்தவர் ஆவார். அவரது தாயார் சர்தார் பேகம். இவருக்கு ஐந்து சகோதரர்கள் மற்றும் இரண்டு சகோதரிகள் உள்ளனர். இதில் இவர் தான் மூத்தவர் ஆவார்.  
பஞ்சாப் வேளாண்மைத் துறையின் துணை இயக்குநராக பணிபுரிந்த காலத்தில் மியான் முக்தார் நாபியின் ("மியான்ஜி") இரண்டு மகள்களின் (ஜீபுன்னிசா மற்றும் ஜீனத்) மூத்தவருடன் குஜராத்தில் டிசம்பர் 30, 1936 அன்று இக்ரம் திருமணம் செய்து கொண்டார். இக்ராமின் மனைவி டெல்லி மெட்ரிகுலேஷன் தேர்வில் தேர்ச்சி பெற்றார், மேலும் லாகூரின் கின்னெய்ட் மகளிர் கல்லூரியில் பாரசீகம், ஆங்கிலம் மற்றும் வரலாற்றில் பி.ஏ. பட்டம் பெற்றார். ஜனவரி 17, 1973 இல் லாகூரில் இவர் இறந்தார். அப்போது இவருக்கு நான்கு குழந்தைகள் இருந்தனர்.
# எஸ். எம். இக்ரம்

## கல்வி

இக்ரம் தனது ஆரம்பக் கல்வியை பைசலாபாத் மற்றும் டோபா தேக் சிங் ஆகிய பகுதிகளுக்கு இடையே அமைந்துள்ள அக்சா கோஜ்ராவில் பயின்றார். இடைநிலைக் கல்வியினை வஜிராபாத்தின் மிஷன் உயர்நிலைப் பள்ளியில் பயின்றார்.1924 இல், அரசு உயர்நிலைப் பள்ளியில் பயின்றார். அந்தப் பள்ளி பின்னர் லியால்பூர் அரசு இடைநிலைக் கல்லூரியாக மாறியது. 1926 ஆம் ஆண்டில் கலை பீட (எஃப்.ஏ) தேர்வுகளிலும் தேர்ச்சி பெற்றார். லியால்பூரில் இருந்த நான்கு ஆண்டுகளில் (1922-1926) இக்ரம் பாரசீக மொழி மற்றும் கவிதைகளிலும் தனது ஆர்வத்தினையும் திறமையையும் வளர்த்துக் கொண்டார். லாகூர் கல்லூரியில் இவர் பரசீகத்தில் பி. ஏ. பட்டமும் 1928 ஆம் ஆண்டில் பொருளியல் பட்டமும் 1930 ஆம் ஆண்டில் ஆங்கிலத்தில் முதுகலைப் பட்டமும் பெற்றார்.
# எஸ். எம். இக்ரம்

## தொழில் வாழ்க்கை

ஒரு முழுநேர அரசு ஊழியர் என்றாலும், எஸ்.எம். இக்ரம் தனது எழுத்துக்கள் மூலமாகப் பரவலாக அறியப்பட்டார்.
, லண்டன், 29 டிசம்பர் 1932. ]]
1930 ஆம் ஆண்டில் ஆங்கில முதுகலைப் பட்டம் பெற்ற பிறகு, ஜனவரி 1931 ஆம் ஆண்டில் டெல்லியில் இந்தியக் குடிமைப் பணித் தேர்வினை எழுதினார். தேர்வில் வெற்றி பெற்றதால் இவர் செப்டம்பர் மாதம் ஆக்ஸ்போர்டில் உள்ள இயேசு கல்லூரிக்கு இரண்டு ஆண்டுகள் பயிற்சிக்கு அனுப்பப்பட்டார் (1931-1933). அக்டோபரில் இங்கிலாந்தில் இருந்து திரும்பியபோது, பம்பாய் பிரசிடென்சியில் நவம்பர் 1933 முதல் செப்டம்பர் 1947 வரையிலான காலகட்டங்களில் இக்ரம் பல்வேறு பதவிகளுக்கு நியமிக்கப்பட்டார். 1947 ஆம் ஆண்டில் இந்தியப் பிரிவினையின் போது இவர் பாக்கித்தான் குடிமைப் பணியில் சேர்ந்தார். இவர் நியூயார்க்கில் உள்ள கொலம்பியா பல்கலைக்கழகத்தில் 1953-1954 இல் வருகை பேராசிரியராக, 1958-59 மற்றும் 1961-62 ஆகிய ஆண்டுகளில் கற்பித்தல் பணிகளை மேற்கொண்டார்.
# அர்தாகான் மாகாணம்

**அர்தாகான் மாகாணம்** (*Ardahan Province*, ; ; Georgian ), என்பது துருக்கியின் வடகிழக்கில் உள்ள ஒரு மாகாணம் ஆகும். இது நாட்டின் எல்லையில், துருக்கி ஜார்ஜியா மற்றும் ஆர்மீனியாவின் சர்வதேச எல்லையில் உள்ளது. மாகாண தலைநகரம் அர்தாகான் நகரம்.
# அர்தாகான் மாகாணம்

## வரலாறு

இந்த பிராந்தியம் பற்றி முதல் தற்போது உள்ள உள்ள முதல் பதிவானது இசுட்ராபோவின் பதிவு ஆகும். அவர் இதை கோகரீன் (குகர்க்) என்று அழைக்கிறார், மேலும் இது ஆர்மீனிய இராச்சியத்தின் ஒரு பகுதி என்றும், ஐபீரியா இராச்சியத்திலிருந்து கைப்பற்றப்பட்டதாகவும் குறிப்பிடுகிறார். நடுக் காலத்தில், அர்பாசிட் கலிபாவிலிருந்து வந்து கருங்கடலைச் சுற்றியுள்ள பகுதிகளுக்குப் எடுத்துச்செல்லும் பொருட்களுக்கான முக்கிய போக்குவரத்து இடமாக அர்தாகான் இருந்தது. எட்டு முதல் 10 ஆம் நூற்றாண்டு காலக்கட்டத்தில் இப்பகுதி தாவோ-கிளார்ஜெட்டியின் பாக்ரேஷனி இளவரசர்களின் கைகளிலும், பின்னர் 11 முதல் 15 ஆம் நூற்றாண்டுகளுக்கு இடையில் ஜார்ஜியா இராச்சியத்தின் ஒரு பகுதியாகவும் இருந்தது. மேலும் இப்பகுதியானது பைசண்டைன்-ஜார்ஜியப் போர்கள் நடந்த இடம் ஆகும். அந்தியோகியாவின் அரபு வரலாற்றாசிரியர் யஹ்யாவின் கூற்றுப்படி, பைசாண்டின்கள் அர்தாகானை தரைமட்டமாக்கி 1011 இல் அதன் மக்களைக் கொன்றனர். மெங்கொலியர்கள் 1230 இல் இப்பகுதியைக் கைப்பற்றினர். ஆனால் சாம்ச்கேயின் ஜார்ஜிய இளவரசர்கள் அதை 1266 இல் மீண்டும் கைப்பற்றினர். 1555 இல் ஈரானின் சாபவித்து அரசுடன் கையெழுத்திடப்பட்ட அமைதி ஒப்பந்தத்தின் விளைவாக, அர்தாகான் உதுமானியப் பேரரசு கைகளுக்குச் சென்று, துருக்கியின் ஒரு பகுதியாக ஆனது. 1578 ஆம் ஆண்டில் ஒட்டோமன்கள் முன்னாள் ஜார்ஜிய இளவரசரான மனுச்சரை ( இஸ்லாமிற்கு மாறி *முஸ்தபா* என்று பெயரை மாற்றிக்கொண்டவர்) முதல் ஆளுநராக நியமித்தனர். 1625 முதல் இப்பகுதி முழுமையும் முஸ்லீம் அட்டாபெக்ஸின் சம்ஸ்கேவின் பரம்பரை உடைமையாக இருந்தன, இது 18 ஆம் நூற்றாண்டின் நடுப்பகுதி வரை சில விதிவிலக்குகளுடன் பரம்பரை ஆளுநர்களால் நிர்வகிக்கப்பட்டது.  
1878 ஆம் ஆண்டில், ருஸ்ஸோ-துருக்கியப் போருக்குப் பிறகு (1877-1878), இப்பகுதி ரஷ்ய சாம்ராஜ்யத்தில் இணைக்கப்பட்டது, 1918 வரை கார்ஸ் ஒப்லாஸ்ட் என்று அழைக்கப்பட்டது. மாகாணத்தின் வடக்கு பகுதி 1918 முதல் 1921 வரை ஜார்ஜியாவின் ஜனநாயக குடியரசின் பகுதியாகவும் மற்றும் மாகாணத்தின் தெற்கு பகுதி 1918 முதல் 1920 வரை ஆர்மீனியா ஜனநாயக குடியரசு பகுதியாகவும் இருந்தது. 1921 ஆம் ஆண்டில் கார்ஸ் ஒப்பந்தத்தின் மூலமாக துருக்கியால் அர்தாகான் மீட்கப்பட்டது.  
பாகு-திபிலிசி-செஹான் எண்ணைக் குழாய் அமைக்கும் திட்டமானது 2000 முதல் உள்ளூர் பொருளாதாரத்திற்கு ஒரளவுக்கு ஊக்கத்தை அளித்தது.
# அர்தாகான் மாகாணம்

## நிலவியல்

அர்தாகான் மாகாணம் துருக்கியின் வடகிழக்கில் அமைந்துள்ளது, இது கிழக்கு அனடோலியாவின் உயர் பீடபூமியின் கிழக்கு முனை லெசர் காகசஸ் மலைத்தொடருடன் இணைந்த பகுதியாக உள்ளது. இதன் விளைவாக இது மிக உயரமான மற்றும் கடுமையான குளிர்காலம் கொண்ட பகுதியாக உள்ளது. இது கவரக்கூடிய நாட்டுப்புறப் பகுதியாக உள்ளது. இப்பகுதியான ஆண்டின் பல மாதங்கள் பனிபெய்யும் பகுதியாக உள்ளது. இந்த பிராந்தியத்தின் வெப்பநிலை சராசரியாக அடைகிறது மற்றும் சிலசமயங்ளில் கோடை மாதங்கள் உட்பட ஆண்டு முழுவதும் உறைபனியால் மூடக்கூடியதா உள்ளது.  
உள்ளூர் பொருளாதாரம் விவசாயம் மற்றும் கால்நடை வளர்ப்பை அடிப்படையாகக் கொண்டது. 1993 வரை அர்தாகான் கார்ஸ் மாகாணத்தின் ஒரு மாவட்டமாக இருந்தது, இது ஒரு தனி மாகாணமாக மாறிய பிறகு உள்கட்டமைப்பில் அதிக முதலீட்டைப் பெற்றது.  
ஜார்ஜியாவின் சம்த்கே-ஜவகெட்டி மாவட்டத்தில் இரண்டு போக்குவரத்து கடவுப் பகுதிகள் உள்ளன, ஒன்று போசோஃப் மற்றொன்று (தற்போது மூடப்பட்டுள்ளது) ஆல்டரில் என்பதாகும். துருக்கிய இராணுவம் இந்த எல்லை மாவட்டத்தில் ஒரு வலுவான முகாமைக் கொண்டுள்ளது, இது உள்ளூர் பொருளாதாரத்திற்கு ஒருவிதத்தில் பயனுள்ளதாக உள்ளது.
# அர்தாகான் மாகாணம்

## மாவட்டங்கள்

அர்தாகான் மாகாணம் 6 மாவட்டங்களாக பிரிக்கப்பட்டுள்ளது.
# ஜி. எம். சையத்

**குலாம் முர்தாசா சையத்** ( **Ghulam Murtaza Syed** சிந்தி : غلام مرتضي <font color="ffffff">z</font>, <font color="ffffff">z</font> 17 &nbsp; ஜனவரி &nbsp; 1904 - 25 ஏப்ரல் 1995), **ஜிஎம் சையத்** என பரவலாக அறியப்படும் இவர் அரசியல்வாதி, எழுத்தாளர் ஆவார். நவீன சிந்தி தேசியவாதத்தின் நிறுவியவர்களில் ஒருவராக இவர் கருதப்படுகிறார்.  
இவர் தனது 16 ஆம் வயது முதல் அரசியலில் ஈடுபட்டு வருகிறார். 1920 ஆம் ஆண்டு மார்ச் 17 ஆம் தேதி தனது சொந்த ஊரான சானில் கிலாபத் மாநாட்டை ஏற்பாடு செய்ததன் மூலம் இவரின் அரசியல் வாழ்க்கை துவ6ங்கியது.1948 இல் பாகிஸ்தான் உருவாக்கப்பட்ட பின்னர் இவர் முதல் அரசியல் கைதியாக ஆனார். அமைதியான மத சகவாழ்வு, மதச்சார்பின்மை, சிந்தி தேசியவாதம் ஆகியவற்றை முன்வைக்கும் சூஃபி சித்தாந்தங்களின் அரசியல் செயல்பாட்டை இவர் வலியுறுத்தினார் .மேலும் சிந்துதேஷ் இயக்கத்திற்கு அடித்தளம் அமைத்தார். சிந்து- விரோத கொள்கைகளை எதிர்த்ததற்காக இவர் தனது வாழ்க்கையின் சுமார் முப்பது ஆண்டுகள் சிறைவாசம் மற்றும் வீட்டுக் கைது போன்றவற்றினை சந்தித்தார். ஏப்ரல் 26, 1995 அன்று கராச்சியில் வீட்டுக் காவலில் இருந்த போது இவர் இறந்தார்.
# ஜி. எம். சையத்

## ஆரம்ப கால வாழ்க்கை

### குழந்தைப் பருவம்: 1904–15

ஜி.எம். சையத் 1904 ஜனவரி 17 அன்று சான் நகரில் சிந்து மாகாணத்தில் சதாத் குடும்பத்தில் பிறந்தார். 1905 நவம்பர் 1 ஆம் தேதி குடும்ப சண்டை காரணமாக அவரது தந்தை சையத் முகமது ஷா காஸ்மி கொல்லப்பட்டபோது சையத் ஒரு குழந்தையாக இருந்தார் . அவரது தந்தையின் மரணத்திற்குப் பிறகு, சையத் குடும்பத்தில் ஒரே ஆண் குழந்தையாக இருந்தார். எனவே 1906 ஆம் ஆண்டில் பிரித்தானிய இந்தியப் பேரரசு அவரது குடும்பச் சொத்தை எடுத்துக்கொண்டது . பின் அவரது குடும்பத்திற்கு வார்டு நீதிமன்றத்தால் மாத ஓய்வூதியம் வழங்கப்பட்டது. ஆரம்ப பள்ளியினை தனது ஆறு வது வயதில் நிறைவு செய்தார்.இவர் குடும்பத்தில் ஒரே ஆண் வாரிசு என்பதால் அவரது குடும்ப மோதலிலிருந்தும் பகைமையிலிருந்தும் அவரைப் பாதுகாப்பதற்காக அவரது குடும்பத்தைச் சேர்ந்த பெரியவர்கள் அவரை வீட்டுக் கல்வி பயில வைக்க முடிவு செய்தனர். பின் வீட்டுக் கல்வியில் அவருக்கு பாரசீக மற்றும் ஆங்கிலம் கற்பிக்கப்பட்டது.
# ஜி. எம். சையத்

## ஏ. வி. பள்ளி

1920 களின் முற்பகுதியில், சையத் தனது கிராமமான சானில் ஆங்கிலோ-வெர்னாகுலர் (ஏ.வி) பள்ளியைத் திறந்தார், அங்கு சில மொழி வகுப்புகளுக்கான கல்வியினை இலவசமாக வழங்கினர். ஏ.வி ஸ்கூல் ஆங்கில மொழியுடன் சிந்தி கல்வியினையும் வழங்கியது. மேலும் அரபு, பிரஞ்சு மற்றும் பாரசீக மொழிகளின் போன்ற மொழிகளையும் இந்த பள்ளி விருப்பத் தேர்வாக வழங்கியது. பிரபல சிந்தி கல்வியாளர் இப்ராஹிம் ஜோயோவும் இந்தப் பள்ளியில் தான் பயின்றார்
# Module:Location map/data/South Africa

return {
name = 'South Africa',
top = -21.8,
bottom = -35.2,
= 16.0,
= 33.2,
image = 'South Africa adm location map.svg',
image1 = 'South Africa relief location map.svg'
}
# முகமது பரூக் (பத்திரிகையாளர்)

**முஹம்மது பரூக்** ஒரு பத்திரிகையாளர் ஆவார். இவர் ஈவ்னிங் நியூஸ்பேப்பர் (மாலை செய்தித் தாளின்) நிறுவனர் ஆவார்.
# முகமது பரூக் (பத்திரிகையாளர்)

## பத்திரிகை வாழ்க்கை

முஹம்மது பாரூக் அரெய்ன் லாகூரில் உள்ள *டெய்லி மஷ்ரிக்* இதழின் துணை ஆசிரியராக பத்திரிகைத் துறையில் தனது வாழ்க்கையைத் தொடங்கினார். அவர் டெய்லி மஷ்ரிக் குவெட்டாவின் பணியகத் தலைவராகவும் பணியாற்றியுள்ளார். 1997 ஆம் ஆண்டில், ஃபாரூக் சென்று குவெட்டாவின் தலைமை செய்தி ஆசிரியராக நியமிக்கப்பட்டார். ஆகஸ்ட் 10, 2001 அன்று, முதல் பாகிஸ்தானின் ( மாலை செய்தித்தாள் )*டெய்லி ஈவினிங்* இதழை நிறுவினார். அதன் பதிப்பாளராகவும் பணிபுரிந்தார்.  
2004 ஆம் ஆண்டில், முகமது பாரூக் அரெய்ன் டெய்லி மஷ்ரிக் இதழின் இணை நிர்வாக ஆசிரியராக நியமனம் ஆனார். குவெட்டாவின் தலைமை அலுவலகத்தில் யுனிவர்சல் நியூஸ் ஏஜென்சியில் (யு.என்.ஏ) ஆசிரியராகவும் இவர் பணியாற்றினார். தனது பத்திரிகை வாழ்க்கையின் போது இவர் டெய்லி டின் லாகூர், டெய்லி அக்பர்-இ-லாகூர், மாதாந்திர கல்வி டைம்ஸ் லாகூர் ஆகிய பல நிறுவனங்களில் பணியாற்றினார். தற்போது அவர் பாகிஸ்தானின் முன்னணி செய்தித்தாள்களில் ஒன்றான டெய்லி பாகிஸ்தான் லாகூரின் செய்தி ஆசிரியராகப் பணியாற்றி வருகிறார்.  
பத்திரிகை சுதந்திரத்துக்காகவும், உழைக்கும் பத்திரிகையாளர்களின் உரிமைகளுக்காகவும் அவர் போராடிதனால் சில சிக்கலைச் சந்தித்தார். அவர் குவெட்டா பதிப்பக சங்கம் மற்றும் பலுசிஸ்தான் சங்க உறுப்பினராக இருந்தார், இப்போது லாகூர் பதிப்பக சங்கம் மற்றும் பஞ்சாப் எழுத்தாளர்கள் குழுமத்தில் உறுப்பினராகவும் உள்ளார்.
# முகமது பரூக் (பத்திரிகையாளர்)

## பத்திரிகை வாழ்க்கை

### செய்தித் தொடர்பாளர்

1997 ஆம் ஆண்டில் பாரூக் ரேடியோ பாக்கிஸ்தானில் (குவெட்டா) ஒரு செய்தி வாசிப்பாளராக பணியில் சேர்ந்தார். செப்டம்பர் 26, 1997 அன்று, முஹம்மது பாரூக் தனது முதல் நிகழ்ச்சியில் கல்ந்து கொண்டார். அப்போது இவர் இது ரேடியோ பாகிஸ்தான், இப்போது நீங்கள் முஹம்மது பாரூக்கின் செய்திகளைக் கேட்கிறீர்கள் எனக் கூறினார்.  
2000 ஆம் ஆண்டில், முஹம்மது பாரூக்கின் பணிகளை அங்கீகரிக்கும் விதமாக பாகிஸ்தான் அரசு பிரைட் ஆஃப் பெர்ஃபாமன்ஸ் விருது வழங்கப்பட்டது. ஃபாரூக் பாகிஸ்தான் தொலைக்காட்சியில் செய்தித் தொடர்பாளராக பல ஆண்டுகள் பணியாற்றினார்.  
அவர் பாகிஸ்தான் தொலைக்காட்சியின் ஆய்வாளராகவும், தொகுப்பாளராகவும் இருந்துள்ளார். அரசியல் மற்றும் சமூக பிரச்சினைகள் தொடர்பான பல பேச்சு நிகழ்ச்சிகளில் அவர் தோன்றினார், குறிப்பாக நடப்பு விவகார நிகழ்ச்சிகளான *நியூஸ் மார்னிங் ஷோ* மற்றும் பி.டி.வி குவெட்டா மையத்திலிருந்து *கதம் பா கதம்* உள்ளிட்டவை.
# முகமது பரூக் (பத்திரிகையாளர்)

## விருதுகள்

### இதழியல்

பாக்கிஸ்தான் பிராட்காஸ்டிங் கார்ப்பரேஷன் (பிபிசி) சிறந்த உருது செய்தி ஒளிபரப்பு விருது மற்றும் செயல்திறன் விருது (2000).  
பாத்திமா ஜின்னா விருது (2003) இதனை பாகிஸ்தான் அரசாங்கத்தின் முன்னாள் மத்திய மத விவகார மற்றும் சிறுபான்மை அமைச்சர் முஹம்மது இஜாஸ்-உல்-ஹக் வழங்கினார்  
யுனிசெஃப் மற்றும் பலூசிஸ்தான் சாரணர் சங்கம் சிறப்பு விருது வழங்கியது.  
பாகிஸ்தானின் தேசிய குடிமைப் பணி பாதுகாப்பு விருது  
சிறந்த பத்திரிகையாளர் விருது (2004) முன்னாள் எம்.பி.ஏ பலுசிஸ்தான் மிஸ் ரஹிலா துரானி மற்றும் முகமது ஷபிக் கான் ஆகியோரால் வழங்கப்பட்டது. (கோசியா இரத்த நன்கொடையாளர்கள் சங்கத்தால் வழங்கப்பட்டது)
# Module:Location map/data/France Île-de-France

return {
name = 'Île-de-France (region)',
top = 49.275,
bottom = 48.075,
= 1.375,
= 3.625,
image = 'Ile-de-France region location map.svg',
image1 = 'Ile-de-France region relief location map.jpg'
}
# பிளாங்கோ மறுமலர்ச்சி அருங்காட்சியகம், உபுத்

**பிளாங்கோ மறுமலர்ச்சி அருங்காட்சியகம் (Blanco Renaissance Museum)** இந்தோனேசியாவின் பாலி நகரில் உபுத் நகரில் அமைந்துள்ள ஒரு அருங்காட்சியகமாகும். இந்த அருங்காட்சியகம் 28 டிசம்பர் 1998 ஆம் நாளன்று திறந்து வைக்கப்பட்டது.
# பிளாங்கோ மறுமலர்ச்சி அருங்காட்சியகம், உபுத்

## வரலாறு

பிளாங்கோ மறுமலர்ச்சி அருங்காட்சியகம் மறைந்த டான் அன்டோனியோ பிளாங்கோவின் வீட்டு காட்சிக்கூடம் மற்றும் ஸ்டுடியோ ஆகும். பிலிப்பைன்ஸில் பிறந்த மேஸ்ட்ரோ நிர்வாண பாலினிய பெண்களின் லித்தோகிராஃபிக் கலைப்படைப்புகளுக்கு பெயர் பெற்றவர் ஆவார். காம்பூஹனின் பசுமையான பள்ளத்தாக்கைக் கண்டு ரசிக்கின்ற வகையில் அதன் எதிராக ஒரு மலையடிவாரத்தில் இந்த பிளாங்கோ மறுமலர்ச்சி அருங்காட்சியகம் அமைந்துள்ளது. இந்த அருங்காட்சியகத்தில் பிளாங்கோ மற்றும் அவரது மகன் மரியோவின் ஓவியங்கள், பிளாங்கோ மறுமலர்ச்சி அருங்காட்சியகத்தின் முதன்மைக் கட்டடத்தில் நுழையும்போது அங்கு ஒரு பளிங்கு மண்டபத்தைக் காணலாம். அது ஆரம்பரமாகவும், வழக்கத்திற்கு மாறான சட்டங்களைக் கொண்டும் அமைந்துள்ளன. பல வண்ணமயமான நிர்வாண புகைப்படங்கள் இந்த அறையில் காட்சிக்கு வைக்கப்பட்டுள்ளன. ஸ்டியோவிற்குள் உள்ளே செல்லும்போது பல வகையான 1960களைச் சேர்ந்த பலவகைப் புகைப்படங்கள் கொண்ட புகைப்படக்கலவையினைக் காணலாம். மேலும் அங்கு ஓவியம் தீட்டுவதற்கு பயன்படுத்தப்படுகின்ற தூரிகைகளும், உலர்ந்த வண்ணங்களும், வழக்கமாக ஓவியத்தை தீட்டும்போது காணப்படுகின்ற சூழலில் அங்கு காட்சிக்கு வைக்கப்பட்டுள்ளன. அங்கு காட்சிப்படுத்தப்பட்டுள்ள கலைப்பொருள்களில் சில கலைப் பொருள்கள் பார்வையாளர்களின் முகத்தில் ஒரு புன்னகையைத் தரும். அதே சமயம் சில கலைப்பொருள்கள் லேசான பயத்தைத் தூண்டும் வகையில் அமைந்துள்ளன. ஆபாச இதழ்களின் பக்கங்கள் சோப் பெட்டிகளாலும், கடல் சங்குகளாலும் மூடப்பட்ட நிலையில் அங்கு காட்சிப்படுத்தப்பட்டிருக்கும். பிளாங்கோ வழக்கமாக ஓவியங்களைத் தீட்டுகின்ற ஸ்டுடியோ, மாரியோவின் கலைப் படைப்புகள் காட்சிப்படுத்தப்பட்டுள்ள காட்சிக்கூடம் ஆகியவற்றை பிளாங்கோ மறுமலர்ச்சி அருங்காட்சியகத்தில் பார்வையாளர்கள் காணமுடியும். மேலும் அங்கு அன்பளிப்புபொருள்கள் விற்கின்ற கடை, சிற்றுண்டி விடுதி மேலும் பிளாங்கோ குடும்பத்தினரின் கோயில் அந்த அருங்காட்சியக வளாகத்தில் அமைந்துள்ளன. அந்த வளாகத்தில் உள்ள சிற்றுண்டி விடுதியானது வசதியான பாலியின சூழலைத் தரும். அந்த சிற்றுண்டி விடுதியில் ஐரோப்பிய மற்றும் ஆசிய உணவு வகைகள் பரிமாறப்படுகின்றன. இந்த அருங்காட்சியகத்தில் காட்சிப்படுத்தப்பட்டுள்ள கலைப்பொருள்கள் பெரியவர்களையும், கலை ஆர்வலர்களையும் கவர்ந்து இழுக்கும் வகையில் அமைந்துள்ளன. குழந்தைகளோடு செல்லும் பார்வையாளர்கள் அந்த அருங்காட்சியக வளாகத்தில் உள்ள அருமையான தோட்டத்தையும் முற்றத்தையும் நன்கு ரசிக்க முடியும். அங்கு அழகான கிளி உள்ளிட்ட பலவகையான பறவைகள் காணப்படுகின்றன.